CELEX: 32013D0518
Language: fi
Date: 2013-10-21 00:00:00
Title: 2013/518/EU: Komission täytäntöönpanopäätös, annettu 21 päivänä lokakuuta 2013 , neuvoston direktiivin 92/65/ETY liitteessä E olevan 1 osan muuttamisesta tiloilta tulevien eläinten terveystodistuksen mallin osalta (tiedoksiannettu numerolla C(2013) 6719)  ETA:n kannalta merkityksellinen teksti

23.10.2013   
            
            
               FI
            
            
               Euroopan unionin virallinen lehti
            
            
               L 281/14
            
         KOMISSION TÄYTÄNTÖÖNPANOPÄÄTÖS,
   annettu 21 päivänä lokakuuta 2013,
   neuvoston direktiivin 92/65/ETY liitteessä E olevan 1 osan muuttamisesta tiloilta tulevien eläinten terveystodistuksen mallin osalta
   (tiedoksiannettu numerolla C(2013) 6719)
   (ETA:n kannalta merkityksellinen teksti)
   (2013/518/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 22 artiklan ensimmäisen alakohdan,
   sekä katsoo seuraavaa:
   
               (1)
            
            
               Direktiivin 92/65/ETY 10 artiklassa vahvistetaan eläinten terveyttä koskevat vaatimukset, joita on noudatettava, jotta unionissa voidaan käydä kauppaa kissoilla, koirilla ja freteillä. Siinä säädetään muun muassa, että kyseisten eläinten on täytettävä lemmikkieläinten muista kuin kaupallisista siirroista ja asetuksen (EY) N:o 998/2003 kumoamisesta 12 päivänä kesäkuuta 2013 annetun Euroopan parlamentin ja neuvoston asetuksen (EU) N:o 576/2013 (2) 6 artiklassa ja tarvittaessa 7 artiklassa vahvistetut edellytykset.
            
         
               (2)
            
            
               Asetuksen (EU) N:o 576/2013 6 artiklassa säädetään muun muassa, että kyseisten eläinten mukana on oltava komission hyväksymän mallin mukaisen passin muodossa oleva tunnistusasiakirja. Kyseisen passin malli esitetään koirien, kissojen ja frettien muissa kuin kaupallisissa siirroissa käytettävien tunnistusasiakirjojen malleista, alueiden ja kolmansien maiden luettelojen vahvistamisesta ja Euroopan parlamentin ja neuvoston asetuksessa (EU) N:o 576/2013 säädettyjen tiettyjen edellytysten noudattamista osoittavien ilmoitusten muotoa, ulkoasua ja kieliä koskevista vaatimuksista 28 päivänä kesäkuuta 2013 annetun komission täytäntöönpanoasetuksen (EU) N:o 577/2013 (3) liitteessä III.
            
         
               (3)
            
            
               Asetuksen (EU) N:o 576/2013 7 artiklassa säädetään, että jäsenvaltiot voivat tietyin edellytyksin sallia sellaisten nuorten koirien, kissojen ja frettien muut kuin kaupalliset siirrot alueelleen toisesta jäsenvaltiosta, jotka eivät ole saaneet raivotautirokotusta tai jotka ovat saaneet raivotautirokotuksen mutta joilla ei vielä ole immuniteettisuojaa kyseistä tautia vastaan. Salliessaan tällaiset siirrot jäsenvaltioiden olisi asetettava tiedot julkisesti saataville internetpohjaisille sivuille, joille komissio antaa omalla linkin internetsivustollaan, jota voidaan käyttää kauppaa varten.
            
         
               (4)
            
            
               Lisäksi direktiivin 92/65/ETY 10 artiklassa säädetään, että koirien, kissojen ja frettien mukana on oltava kyseisen direktiivin liitteessä E olevassa 1 osassa olevan mallin mukainen terveystodistus.
            
         
               (5)
            
            
               Koska lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annettu Euroopan parlamentin ja neuvoston asetus (EY) N:o 998/2003 (4) kumottiin asetuksella (EU) N:o 576/2013, kyseisen terveystodistuksen mallia on tarpeen muuttaa, jotta viittaukset asetukseen (EY) N:o 998/2003 voidaan muuttaa viittauksiksi asetukseen (EU) N:o 576/2013.
            
         
               (6)
            
            
               Direktiivin 92/65/ETY liitteessä E olevassa 1 osassa esitetyssä terveystodistuksessa otetaan huomioon Euroopan parlamentin ja neuvoston asetuksen (EY) N:o 998/2003 täytäntöönpanosta tiettyihin lajeihin kuuluvien lemmikkieläinten, joita voidaan kuljettaa muuten kuin kaupallisin kuljetuksin, enimmäismäärän osalta 6 päivänä toukokuuta 2010 annettu komission asetus (EU) N:o 388/2010 (5), jossa säädetään, että direktiivissä 92/65/ETY vahvistettuja vaatimuksia ja tarkastuksia sovelletaan siirrettäessä enemmän kuin viisi lemmikkieläintä jäsenvaltioon jostain toisesta jäsenvaltiosta tai asetuksen (EY) N:o 998/2003 liitteessä II olevan B osan 2 jaksossa mainitusta kolmannesta maasta.
            
         
               (7)
            
            
               Asetuksessa (EU) N:o 388/2010 vahvistettuja sääntöjä on tarkasteltu uudelleen, ja ne on sisällytetty asetukseen (EU) N:o 576/2013. Direktiivin 92/65/ETY liitteessä E olevassa 1 osassa esitetyssä terveystodistuksen mallissa mainitut viittaukset asetukseen (EU) N:o 388/2010 olisi sen vuoksi poistettava.
            
         
               (8)
            
            
               Sen vuoksi direktiiviä 92/65/ETY olisi muutettava.
            
         
               (9)
            
            
               Kaupan häiriöiden välttämiseksi olisi siirtymäkaudella tietyin edellytyksin sallittava sellaisten terveystodistusten käyttö, jotka on annettu direktiivin 92/65/ETY liitteessä E olevan 1 osan mukaisesti ennen tämän päätöksen soveltamispäivää.
            
         
               (10)
            
            
               Tätä päätöstä olisi sovellettava asetuksen (EU) N:o 576/2013 soveltamispäivästä.
            
         
               (11)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan direktiivin 92/65/ETY liitteessä E oleva 1 osa tämän päätöksen liitteellä.
   2 artikla
   Jäsenvaltiot voivat 29 päivään huhtikuuta 2015 ulottuvan siirtymäkauden aikana sallia sellaisten tiloilta tulevien koirien, kissojen ja frettien kaupan, joiden mukana on direktiivin 92/65/ETY liitteessä E olevassa 1 osassa esitetyn mallin, sellaisena kuin se on ennen siihen tällä päätöksellä tehtyjä muutoksia, mukainen viimeistään 28 päivänä joulukuuta 2014 annettu terveystodistus.
   3 artikla
   Tätä päätöstä sovelletaan 29 päivästä joulukuuta 2014.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 21 päivänä lokakuuta 2013.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 268, 14.9.1992, s. 54.
   
      (2)  EUVL L 178, 28.6.2013, s. 1.
   
      (3)  EUVL L 178, 28.6.2013, s. 109.
   
      (4)  EUVL L 146, 13.6.2003, s. 1.
   
      (5)  EUVL L 114, 7.5.2010, s. 3.
   
      LIITE
      
         ”Osa 1 –   Terveystodistus tiloilta tulevien eläinten kauppaa varten (sorkka- ja kavioeläimet, lintuinfluenssaa vastaan rokotetut linnut, jäniseläimet, koirat, kissat ja fretit) 92/65 EI